2

ISIGIDIMI SAMAXOSA, SEPTEMBER 17, 1883

AMAMFENGU E-BATENJINI NAKWA-PINI.

Amazwana namhla angendavvo endayipaula ngama Mfengu ukudlula kwam kwela Batembu. Ndadlula kona kusand’ ukubako amadoda aye tunywe ngu Rulumente ukuba aye kulungisa lomhlaba, ndafika xa inkulu ingxoxo ngomsebenzi walo madoda. Enye yezinto ekwakutetwa ngazo yayiyeyokuba la Mamfengu apakati kwa Batembu aza kutiwanina. Ndeva ukuba baninzi Abatembu abati makagxotwe, baye kwelo bedibene nemantyi ezitile ezizidla ngobu Tembu. Ndite ke ndakuyilanda lendawo yama Mfengu, ndiyilanda kwakuba Tembu, ndafumana ukuba ngemini ezipambili ama Mfengu ayetandwa kakulu sisi Tembu; ukuba beku- senziwa indlela zonke zokuba arwetywe; nokuba into izo- konakala pakati ngokusuka ama Mfengu angxamele ububo- nda, ati ekonzile apate abanini mhlaba. Ndite ndakukange- la nam apo ibikona imizi yama Mfengu ngezo mini zipambili ndakolwa ukuba aba bantu baberwetywa ngokutandwa, ndati ndakuyikangela le yobubonda indawo ndafika iyinene nayo. Ndite ke ndakusingisa kuma Mfengu elokuti nitenina ukuze nipate abaninimhlaba, ati wona sisuke samelwa zimantyi zalapa. Ngokufutshane manditi ndafika kuko iqela elinobom elizamela ukuwacita ama Mfengu, ngenxa yobubonda ; yaye lento ububonda kwelozwe iyinto enkulu kakulu, abadywidana ngayo nabakona.

Enye into endike ndayipaula ngama Mfengu ndayibona ikakulu kwa Pini. Nditeta eyokunyuka kwawo ekutandeni inzuzo. Lemfazwe ka Ngcayecibi isuke yawalola okunye. Ndikumbula ngambla utile endaxinga e Tsomo yakuti ukushiya amanzi imilenze yangasemva. Laye ke ilixesha lokuzala kwemilambo, nezulu belike langa liyana emantla e Tsomo. Ndati ngokoyika ukuba lingangenisa ebusuku ndinosapo nokuba nosapo, ndasendikumbula kumzi otile wabazalwana, endandiyalelwe ukuba ndingaya kubo ukuba ndixakekile. Ndiye kufika nzima kona ngenxa yokuba mnyama, ndafika iyinkosikazi namantombazana kule ndlu. Ndifike umnikazindlu ekohlwe nakuteta ngenxa yokufa, wati mandibuzwe yintombazana apo ndivela kona, nendawo endingayo. Ite lentwanazana yesuka apo ibe ikona yeza kuhlala kufupi kum yandijonga emehlweni, yabuza ngeliqatana apo ndivela kona. Ndizilandile ke kakuhle ndada ndeza kufika kwelokuboleko inkabi zokundincotula. Ndi- nge anditshongo wasenditabata umnikazindlu kule ntombazana, endiqubela ngokwake into aya kuyibiza “ ngokundinceda kwake,” wateta ngelipilileyo kaloku. Ndivumile okunene, noko kwabakubi ukuba ndingena kuzifumana kude kube kusile. Ifikile eyangomso imini kute piti ntwana, andabiko xa ndincedwayo, ndaza ndaqubisana nosapo selusiti isale yenyuka imali *yolcuncedwa* kwetu. Ndite ke ndakubuzisa ebantwini ndeva ukuba lonkosikazi iqube isiko elimiyo lakona, ukuba imali ixinelwe ngabo bonke, kupantse ukuba into ekukuncedana ingaziwa. Ukutsho ke andiyigxeki lonto. ndibalisa indaba kodwa zokuba bendihambile. Ukuncoma nokudela ndikushiyela kubalesi.

Enye into mna endite ikwahamba nale ndiyikankanyileyo yeyokumangalelana kwabantu kwa Pini apo. Ndite ndakuya kona emva kwale ka Ngcayecibi ndafika kungeko ungafakwa endleleni eya kwa Mantyi. Awodwa awokupambana kwe zibonda, awodwa awamadoda amangalelwa ngabafazi, nabafazi abamangalelwa ngamadoda, onyana babambene noyise nonina, kukwanjalo ezintombini, ndingasateti kona kwimizalwana nje kodwa. Sisiyaluyalu esisuke sibete ube sidenge wena mntu udlulayo. Lento kutiwa kukulungisana kwabantu ingati ayaziwa kwelozwe. Bati bakusibalela amagqweta akona saqonda ukuba kufanele ukuba angacuma kona ; kokoke kodwa sagqita singekayi cokisi indawo yamagqweta antsundu elozwe Sayikangela yambi kanye kuti lento yokugejisana ematyaleni ngoluhlobo, kube kugejisana imizalwana, igazi elinye. Abantu bakululungisana bodwa nokuba bebonene. Kunjalonje apo bab’ene kona ungetete. Noko mandishiye apo ndipele ngeliti pambi kokuba ndiyeke ndinga ndingake ndenze ukubona kwam ngemicimbi yemfundo neyokubedesha.—*Ngobeseluhambeni.*

IMPAWANA.

U Rev. Mr. no Mrs. Mountain, abavangeli esekunexesha bekweli lase South Africa beshumayela ezoxolo, bagaleleka apa e Lovedale ngo 7 kule nyanga. Imitandazo yabo yaqala ngo 8 yaqutywa ngayo yonke leveki idlulileyo ngamandla nobushushu obukulu bomoya. Yinto evuyisa kunene ukubona iqela elimnandi ligoba ezinyaweni zo Mdali walo ebelikade limtshikilele. Ezi zicaka ze Nkosi sekubonakele ukuba ziya kushiya umsebenzi omhle wofefe entliziyweni zoninzi. Ngamana kube njalo.

\*\*\*

Indodana engumhlobo womcokeli weli pepa ese Gala, Ebatenjini iti: “ Ndiyakolwa ukuba bonke abamnyama besi Sitili baya kulixasa ipepa lako ngoku lingenisa nezase Palamente nje.” Ontloko irelerele woti fanukuba into eninzi yabemi belaba Tembu ibingasitabati *Isigidimi* kuba singazingenisi ezase Palamente. Nokuba kunjalo akunjalo sinina, siyatemba ngoku zingeniswayo ke ukuba sofumana iqela elikulu kwi gosa letu elise Gala elisifunayo. Yinto esonwabisa kakulu ukwaziswa ngabafundi betu eyona nto banga *Isigidimi* singa- bazisa ngazo.

\*\*\*

Ijaji iyakuteta amatyala kulemizi ngalemihla :—

E-Monti, ngolwesi-Tatu, ngolwe 19 ku September. E-Komani, ngom-Vulo, ngolwe 24 ku September. E-Dordrecht, ngolwesi-Hlanu, ngolwe 28 ku September. E-Aliwal North, ngom-Vulo, ngolwe 1 ku October. E-Burghersdorp, ngolwesi-Tatu, ngolwe 3 ku October. E-Colesberg, ngom-Gqibelo, ngolwe 6 ku October. E-Richmond, ngolwesi-Tatu ngolwe 10 ku October. E-Murraysburg, ngolwesi-Hlanu, ngolwe 13 ku October. E- Graaff-Reinett, ngom-Vulo, ngolwe 15 ku October. E-Tinara, ngolwesi-Hlanu, ngolwe 19 ku October. E-Bayi, ngom-Vulo, ngolwe 22 ku October.

\*\*\*

Abanyuli bamalungu e Palamente besitili sase Queenstown sifumana sebebinqele pezulu ukulungiselela unyulo olutsha Iwamalungu elo Bunga oluzakubako ngalo nyaka uzayo. Kwintlanganiso yama Fama ebise Tylden kweso siqingata kuvunyelwene ukuba zekunyulwe kula manene—Messrs. John Frost, J. Gordon Sprigg, M. J. du Plessis, A. Francis, W. Bouwer, no John van Gass. Ute u Mr. Stilwell akungenisa igama lika Dr. Berry wase Queenstown wahlekwa. Isono sika Dr. Berry mausazi wonke umzi wakowetu, sesokuba evumelana no Mr. Saul Solomon, no Mr. Sauer ngolona hlobo afanele ukulaulwa ngalo omnyama ! Abanyuli abamnyama abakamxeli abaya kumtumela nakuba sibona emapepeni abamhlope ukuba Amamfengu ase Hewu azimisele ukuba aya kuvotela omnyama. Lixesha ke ngoku aziwe lowo uyakutunyelwa.

Ibe ligqwatyana kwapela ingxoxo eke yako e Palamente ngo 7 Sept., ngomteto wamaqaga; nayo yayibangwe ngu Mr. Gush, omele i Albany, owayengoti mayibeko ipasi abahamba ngayo abamnyama. U Mr. Scanlen ute yena akakolwa ukuba ipasi inoncedo, ngakumbi ngoku kuko imiteto yamahilihili, neyokuquba impahla. U Mr. Jonathan Ayliff ute into eninzi yabamnyama iyakolwa yiyo ipasi, yawuxela ngolohlobo umoya wayo kwiqumru labacedululi masiko abamnyama. Uqokele u Mr. Gush wati kweli cala lekoloni yinto eyoyikelwa kunene le yokuba abamnyama bahambe ngapandle kwe Pasi. U Mr. Sauer ute yena akayiboni indawo yokuba lendawo ixoxwe yile Palamente kuba kakade iya kuxoxwa yezayo. Tina singabelo qela liti ipasi yingcapukiso yompefumlo ayinto yimbi ngapaya.

\*\*\*

Umfundisi otile uke wasibalisela irabali yokuxakeka kwake ngamhla utile kwelase Batenjini. Uti, “ Ndati ndakukulula inqwelo yam ndacinga ukuka ndiye kwivenkile eyayi kufupi. Ndite nyi kancinane enqweleni ndahlangana nesihlanu sentokazi zelozwe zati zona, Yenza mfondini! ndati mna ndenze ni? Ite enye, nyula omhle apa kuti, yati enye, uzixamla ngokumxelela entsundu nje uti wena yintoni angayaziyo, yenza wena! Ndite mna sendanyula kade umntu omhle, nankuya kula nqwelo. Zisuke ezintokazi zandiraula, zati, uyanyanga namhlanje, tina apa ayenza namagqoboka, akusokudlula apa ungadanga nawe wenza. Zitsho zasondela, ndeva ukuba ziya patelela ezingutyeni zam. Ite enye intliziyo kala ukuze uze kuncedwa ngowakwako; ndenziwa kukumbula ukuba abafazi zinto ezoyikanayo. Ite enye intliziyo baleka. Ndabuya ndoyika ukubaleka ndangati akukulungelelana xa abantu babona ndisukelwa sisihlanu samaqabakazi, kwangati nokukala andisakukwenza kakuhle, yaba nale ndawo bona bati yenziwa nanga magqoboka elozwe ndingayi ngeni. Ndifumane ndakohlwa, baba bona besondela okunye. Ndinde ndakumbula izwi lendodoha enkulu yakowetu eyati, abelungu aba besala nje ukuba sibabete abafazi betu bayana nababo. Tina ukuze ade eve umfazi umtabatela induku. Ndisuke okunene ndarola induku endibe ndisimelela ngayo, ndayi jiwula, babonakala besiti qwenge, bepangelana ngeliti, Yo ! unje lomntu, ngumntu wapi yena? Hayi ke ndidlulile mna ndicinga ukuti izwi lamadoda amakulu ungabopanga ulidele ; ndicinga nokuti kazi ukuba Imantyi zabelungu zingatinina ngale nduku yam, endiweze koku kuxakeka kungaka ! ”